**Naziv i adresa ustanove**

**Program obrazovanja**

**za stjecanje mikrokvalifikacije**

**društveno odgovorno poslovanje**

**mjesto, datum**

1. **OPĆI DIO**

|  |
| --- |
| **OPĆE INFORMACIJE O PROGRAMU OBRAZOVANJA** **ZA STJECANJE MIKROKVALIFIKACIJE** |
| **Sektor**  | Ekonomija i trgovina |
| **Naziv programa** | Program obrazovanja za stjecanje mikrokvalifikacije društveno odgovorno poslovanje |
| **Vrsta programa** | osposobljavanje |
| **Predlagatelj** | **Naziv ustanove** |  |
| **Adresa** |  |
| **Razina kvalifikacije/skupa/ova ishoda učenja prema HKO-u** | SIU 1: Temeljne postavke društveno odgovornog poslovanja (razina 4)SIU 2: Konkurentske prednosti RH (razina 4)SIU 3: Odgovorna ekonomija (razina 4) |
| **Obujam u bodovima (CSVET)** | **4 CSVET**SIU 1: Temeljne postavke društveno odgovornog poslovanja (1 CSVET)SIU 2: Konkurentske prednosti Republike Hrvatske (1 CSVET)SIU 3: Odgovorna ekonomija (2 CSVET) |
| **Dokumenti na temelju kojih je izrađen program obrazovanja za stjecanje kvalifikacija/skupova ishoda učenja (mikrokvalifikacija)**  |
| **Popis standarda zanimanja/skupova kompetencija** | **Popis standarda kvalifikacija/skupova ishoda učenja** | **Sektorski kurikul** |
| **SZ Komercijalist / Komercijalistica**<https://hko.srce.hr/registar/standard-zanimanja/detalji/102> **SKOMP 1:** Komunikacija s kupcima i dobavljačima u zemlji i inozemstvu <https://hko.srce.hr/registar/skup-kompetencija/detalji/912>**SZ Ekonomski referent / Ekonomska referentica** <https://hko.srce.hr/registar/standard-zanimanja/detalji/49> **SKOMP 2:** Primjena normi i standarda za upravljanje kvalitetom, zaštitu zdravlja i okoliša u poslovanju malih i srednjih poduzeća<https://hko.srce.hr/registar/skup-kompetencija/detalji/420>**SKOMP 3:** Priprema i organizacija poslovanja malih i srednjih poduzeća<https://hko.srce.hr/registar/skup-kompetencija/detalji/412> | **SIU 1:** Temeljne postavke društveno odgovornog poslovanja<https://hko.srce.hr/registar/skup-ishoda-ucenja/detalji/12488> **SIU 2:** Konkurentske prednosti Republike Hrvatske<https://hko.srce.hr/registar/skup-ishoda-ucenja/detalji/12491> **SIU 3:** Odgovorna ekonomija <https://hko.srce.hr/registar/skup-ishoda-ucenja/detalji/12492>   | / |
| **Uvjeti za upis u program** | * Cjelovita kvalifikacija najmanje razine 4.2 HKO.
 |
| **Uvjeti za stjecanje programa (završetka programa)** | * Stečenih 4 CSVET.
* Uspješna završna provjera stečenih znanja usmenim i/ili pisanim provjerama te provjera vještina polaznika potrebnih za primjenu koncepata društveno odgovornog poslovanja u cilju unapređenja poslovnih procesa i razvoja poslovanja radi povećanja konkurentnosti, a temeljem unaprijed određenih kriterija vrednovanja postignuća.

O završnoj provjeri vodi se zapisnik i provodi je tročlano povjerenstvo.Svakom polazniku nakon uspješno završene završne provjere izdaje se Uvjerenje o osposobljavanju za stjecanje mikrokvalifikacije društveno odgovorno poslovanje. |
| **Trajanje i načini izvođenja nastave** | Program obrazovanja za stjecanje mikrokvalifikacije društveno odgovorno poslovanje provodi se redovitom nastavom u trajanju od 100 sati, uz mogućnost izvođenja cijelog programa, u *online* okruženju, u stvarnom vremenu.Ishodi učenja ostvaruju se dijelom vođenim procesom učenja i poučavanja u trajanju od 57 sati, dijelom učenjem temeljenim na radu u trajanju od 23 sata, a dijelom samostalnim aktivnostima, u trajanju od 20 sati.Učenje temeljeno na radu obuhvaća rješavanje problemskih situacija i izvršenje konkretnih radnih zadaća u simuliranim uvjetima. Kod polaznika se potiče razvijanje samostalnosti i odgovornosti u izvršenju radnih zadaća kao i razvijanje suradničkih odnosa s ostalim sudionicima u zajedničkom radu te stvaranje budućih kvalitetnih poslovnih odnosa.Učenje temeljeno na radu provodi se u specijaliziranim učionicama i/ili kod poslodavaca s kojim Ustanova ima sklopljeni ugovor o suradnji. |
| **Horizontalna prohodnost**  | - |
| **Vertikalna prohodnost** | - |
| **Materijalni uvjeti i okruženje za učenje koji su potrebni za izvedbu programa** | <https://hko.srce.hr/registar/skup-ishoda-ucenja/detalji/12488> <https://hko.srce.hr/registar/skup-ishoda-ucenja/detalji/12491> <https://hko.srce.hr/registar/skup-ishoda-ucenja/detalji/12492> Sukladno članku 22. stavku 1. Zakona o obrazovanju odraslih (Narodne novine br. 144/21), prema kojem je ustanova obvezna voditi brigu o pravima polaznika i pristupnika, postupati etično i na dobrobit polaznika i pristupnika, ustanova je dužna upoznati polaznika sa zdravstvenim zahtjevima potrebnim za stjecanje kvalifikacije. Polaznika se upoznaje sa zdravstvenim zahtjevima potrebnima u procesu stjecanja ishoda učenja, zdravstvenim zaprekama za zanimanje, opisom radnih zadaća, kao i uvjetima rada u zanimanju za koje polaznik upisuje program.Nakon što je polaznik upoznat s navedenim, a u slučaju da zbog specifičnih zdravstvenih zahtjeva ili mogućih zdravstvenih ograničenja dođe do teškoća tijekom obrazovanja, zapošljavanja ili rada, uključujući nemogućnost ili ograničenu mogućnost obrazovanja, zapošljavanja ili obavljanja radnih zadataka, odgovornost preuzima sam polaznik.Neovisno o zdravstvenim specifičnostima polaznika, ustanova je obvezna osigurati jednak pristup obrazovanju svim polaznicima, uz stalno poštivanje prava na zdravlje i sigurnost, osobito tijekom učenja temeljenog na radu. Ustanova i poslodavac kod kojega se odvija učenje temeljeno na radu odgovorni su za osiguravanje uvjeta rada koji ne ugrožavaju zdravlje polaznika.Preporučuje se da polaznik i odgovorna osoba ustanove potpišu izjavu kojom potvrđuju upoznatost s prethodno navedenim informacijama o ukupnim zahtjevima zanimanja iz programa koji polaznik upisuje. Sadržaj izjave određuje sama ustanova, pri čemu forma nije propisana.Podloga za primjenu jedinstvenog popisa zdravstvenih zahtjeva potrebnih za upis u pojedinom zanimanju je dokument objavljen na mrežnim stranicama Ministarstva znanosti, obrazovanja i mladih [*Jedinstveni popis zdravstvenih zahtjeva potrebnih za upis u strukovne kurikule u I. razred srednje škole*](https://mzom.gov.hr/UserDocsImages/dokumenti/Dokumenti-ZakonskiPodzakonski-Akti/Jedinstveni-popis-zdravstvenih-zahtjeva-potrebnih-za-upis-u-strukovne-kurikule-u-I-razred-srednje-skole-2025.pdf), pri čemu posebno ukazujemo na popis zdravstvenih zapreka koje predstavljaju apsolutnu zapreku za pojedino zanimanje.Ujedno napominjemo, ako je za stjecanje kompetencija u okviru pojedinog programa osposobljavanja, usavršavanja ili specijalističkog usavršavanja, zbog specifičnosti radnih zadaća i radnog okruženja, potreban dokaz o procjeni zdravstvenih sposobnosti polaznika te je isto navedeno kao obvezujuće u Jedinstvenom popisu zdravstvenih zahtjeva potrebnih za upis u strukovne kurikule u I. razred srednje škole, polaznik je dužan dostaviti dokaz o zdravstvenoj sposobnosti. |
| **Kompetencije koje se programom stječu**  |
| 1. primjenjivati pravila poslovnog bontona i etičkog kodeksa poduzeća u pisanoj i usmenoj komunikaciji s postojećim i potencijalnim poslovnim parterima u zemlji i inozemstvu
2. primjenjivati standarde i norme za upravljanja kvalitetom u funkciji povećanja konkurentnosti malih i srednjih poduzeća
3. sudjelovati u izradi internih procedura za upravljanje kvalitetom u malom i srednjem poduzeću
4. predlagati poboljšanja u organizaciji poslovanja malih i srednjih poduzeća u kontekstu svoga djelokruga rada
5. kontrolirati i provoditi mjere zaštite na radu u poslovanju malih i srednjih poduzeća sukladnom propisima
6. doprinositi zaštiti okoliša racionalnim korištenjem uredskog materijala
7. zbrinjavati uredski otpad sukladno zakonskim propisima
8. predviđati utjecaj poslovnih odluka na zaštitu okoliša i zdravlja
9. primjenjivati ergonomska načela u uredskom poslovanju
 |
| **Načini praćenja kvalitete i uspješnosti izvedbe programa**  | U procesu praćenja kvalitete i uspješnosti izvedbe programa obrazovanja primjenjuju se sljedeće aktivnosti:* provodi se istraživanje i anonimno anketiranje polaznika o izvođenju nastave, literaturi i resursima za učenje, strategijama podrške učenicima, izvođenju i unapređenju procesa učenja i poučavanja, radnom opterećenju polaznika (CSVET), provjerama znanja te komunikaciji s nastavnicima
* provodi se istraživanje i anketiranje nastavnika o istim pitanjima navedenim u prethodnoj stavci
* provodi se analiza uspjeha, transparentnosti i objektivnosti provjera i ostvarenosti ishoda učenja
* provodi se analiza materijalnih i kadrovskih uvjeta potrebnih za izvođenje procesa učenja i poučavanja.

Temeljem rezultata anketa dobiva se pregled uspješnosti izvedbe programa, kao i  procjena kvalitete nastavničkog rada.Postupci vrednovanja usmjereni su na praćenje i provjeru postignuća prema ishodima učenja. Ono se provodi usmenim i pisanim provjerama znanja te provjerama stečenih vještina polaznika projektnim i problemskim zadatcima, a temeljem unaprijed određenih kriterija vrednovanja postignuća. |
| **Datum revizije programa** |  |

1. **MODULI I SKUPOVI ISHODA UČENJA**

|  |  |  |  |  |  |
| --- | --- | --- | --- | --- | --- |
| **Redni broj** | **NAZIV MODULA** | **POPIS SKUPOVA ISHODA UČENJA** | **Razina** | **Obujam CSVET** | **Broj sati** |
| **VPUP** | **UTR** | **SAP** | **UKUPNO** |
| **1.** | OSNOVE DRUŠTVENO ODGOVORNOG POSLOVANJA | Temeljne postavke društveno odgovornog poslovanja | 4 | 1 | 12 | 8 | 5 | 25 |
| **2.** | ODRŽIVA EKONOMIJA | Konkurentske prednosti Republike Hrvatske | 4 | 1 | 15 | 5 | 5 | 25 |
| Odgovorna ekonomija | 4 | 2 | 30 | 10 | 10 | 50 |
|  Ukupno:  | 4 | 57 | 23 | 20 | 100 |

*VPUP – vođeni proces učenja i poučavanja*

*UTR – učenje temeljeno na radu*

*SAP – samostalne aktivnosti polaznika*

1. **RAZRADA MODULA I SKUPOVA ISHODA UČENJA**

|  |  |
| --- | --- |
| **NAZIV MODULA** | **OSNOVE DRUŠTVENO ODGOVORNOG POSLOVANJA** |
| **Šifra modula** |  |
| **Kvalifikacije nastavnika koji sudjeluju u realizaciji modula** | <https://hko.srce.hr/registar/skup-ishoda-ucenja/detalji/12488>  |
| **Obujam modula (CSVET)** | 1 CSVETSIU: Temeljne postavke društveno odgovornog poslovanja (1 CSVET) |
| **Načini stjecanja ishoda učenja (od – do, postotak)** | **Vođeni proces učenja i poučavanja** | **Oblici učenja temeljenog na radu** | **Samostalne aktivnosti polaznika** |
| 12 sati (48 %) | 8 sati (32 %) | 5 sati (20 %) |
| **Status modula****(obvezni/izborni)** | obvezni |
| **Cilj (opis) modula**  | Cilj modula je polaznicima omogućiti stjecanje znanja i vještina potrebnih za primjenu koncepata društveno odgovornog poslovanja u cilju unapređenja poslovnih procesa i razvoja poslovanja radi povećanja konkurentnosti. Polaznici će moći povezati obilježja društveno odgovornog poslovanja s globalnim ciljevima održivog razvoja kako bi ostvarili pozitivan učinak na društvo i okoliš temeljen na etičkom ponašanju. |
| **Ključni pojmovi** | *društveno odgovorno poslovanje, odgovorno poslovanje, globalni ciljevi održivog razvoja, poslovna etika, dionici* |
| **Oblici učenja temeljenog na radu** | Učenje temeljeno na radu integrirano je u program obrazovanja uz uporabu simulacija i stvarnih projektnih zadataka u poslovnome sektoru i provodi se u specijaliziranim učionicama ustanove. Polaznik samostalno na računalu rješava projektne i problemske zadatke iz struke u odabranom programu. Zadaci se temelje na primjeni u struci, suvremenom pristupu rješavanja zadanog zadatka i razvoju kreativnosti polaznika. Nastavnik zadaje problemsku situaciju, a polaznici koristeći se stečenim znanjem i vještinama, osmišljavaju i rješavaju zadani zadatak.Učenjem na ranom mjestu polaznik se postupno uvodi u svijet rada. Omogućuje mu se sudjelovanje u radnom procesu sve dok ne stekne potpune kompetencije propisane programom.Učenje temeljeno na radu provodi se u specijaliziranim učionicama i/ili kod poslodavaca s kojim Ustanova ima sklopljeni ugovor o suradnji. |
| **Literatura i specifična nastavna sredstva potrebna za realizaciju modula** | **Preporučena literatura:**1. Kotler, P. i Lee, N. (2009). DOP – Društveno odgovorno poslovanje. M.E.P. consult d. o. o. Zagreb
2. Tudor, G., Begić, J., Tudor, A. i dr. (2018). Dobra Hrvatska: društveno odgovorno poslovanje - najbolji: hrvatski doprinosi Globalnim ciljevima održivog razvoja UN-a do 2030.. M.E.P. consult. Zagreb
3. Ivaniš, M. (2018). Društveno poduzetništvo, poluga društava blagostanja. Sveučilište u Rijeci. Fakultet za menadžment u turizmu i ugostiteljstvu. Opatija
4. Jalšenjak, B. i Krkač, K. (2016). Poslovna etika, korporacijska društvena odgovornost i održivost. MATE d. o. o., Zagreb
5. Herceg, N. (2013). Okoliš i održivi razvoj. Synopsis d. o. o., Sarajevo
6. Omazić, M. A. (2012). Zbirka studija slučaja društveno odgovornog poslovanja. Hrvatski poslovni savjet za održivi razvoj, Zagreb
7. Bačun, D., Matešić, M. i Omazić, M. A. (2012). Leksikon održivog razvoja. Hrvatski poslovni savjet za održivi razvoj, Zagreb
8. Pavić-Rogošić, L. (2020). Novi izazov – Globalni ciljevi održivog razvoja do 2030., ODRAZ- Održivi razvoj zajednice, Zagreb
9. Omazić, M. A. (2007). Društvena odgovornost i strategije hrvatskih poduzeća, doktorska disertacija. Ekonomski fakultet. Sveučilište u Zagrebu. Zagreb
10. Europska agencija za sigurnost i zdravlje na radu (2020). Online izvori., dostupno na: <https://osha.europa.eu/hr>
11. Zaštita na radu (2012). Opasnosti kod rada na računalu i pravilne vježbe. Zagreb, dostupno na: <https://zastitanaradu.com.hr/novosti/Opasnosti-kod-rada-na-racunalu-i-pravilne-vjezbe-17>

**Za realizaciju nastave mogu se koristiti**:1. programi za obradu teksta, prezentacije (aplikacija koja se može koristiti je

dio MS Office paketa) 1. Internet tražilice (Internet Explorer, Google Chrome, Google, …)
 |

|  |  |
| --- | --- |
| **Skup ishoda učenja iz SK, obujam** | **Temeljne postavke društveno odgovornog poslovanja, 1 CSVET** |
| **Ishodi učenja** |
| 1. protumačiti temeljne postavke društveno odgovornog poslovanja s naglaskom na njegovu multidisciplinarnost
 |
| 1. analizirati partnerske odnose organizacije i različitih dionika u provođenju društveno odgovornog poslovanja
 |
| 1. raspraviti odnos koncepta društveno odgovornog poslovanja i poslovne etike
 |
| 1. povezati aktivnosti društveno odgovornog poslovanja s ciljevima održivog razvoja
 |
| **Dominantan nastavni sustav i opis načina ostvarivanja SIU** |
| Dominantan nastavni sustav ovoga modula je heuristička nastava. Polaznici istražuju globalne ciljeve održivog razvoja povezujući ih s primjerima i raspravljaju o odnosu koncepta društveno odgovornog poslovanja i poslovne etike i njihovim učinkom na društvo, okoliš i dionike.Nastavnik demonstrira primjenu temeljnih ergonomskih načela prilikom razmještaja uredske opreme i oblikovanja radnog mjesta u učionici ustanove. Demonstrira pravilan način sjedenja na radnom mjestu i vježbe rasterećenja pri radu s računalom. Tijekom provedbe svih aktivnosti u kojima rade na računalu polaznici primjenjuju ergonomska načela, prilagođavaju utjecaje iz radne okoline ergonomskim načelima te primjenjuju vježbe rasterećenja pri radu s računalom.Nastavnik tijek vođenog procesa učenja i poučavanja kao i učenja temeljenog na radu, daje polazniku povratnu informaciju o uspješnosti rješavanja. Po završetku modula, polaznik individualno rješava kompleksniji projektni zadatak koji objedinjuje aktivnosti svih ishoda učenja, a rezultat je povezivanje koncepta društveno odgovornog poslovanja s ciljevima održivog razvoja.Samostalna aktivnost polaznika odnosi se na izradu seminarskog rada vezanim uz temu povezivanja koncepta društveno odgovornog poslovanja s ciljevima održivog razvoja.Učenje temeljeno na radu provodi se u specijaliziranim učionicama i/ili kod poslodavaca s kojim Ustanova ima sklopljeni ugovor o suradnji. |
| **Nastavne cjeline/teme** | Društveno odgovorno poslovanje Globalni ciljevi održivog razvojaPoslovna etika i društveno odgovorno poslovanjeErgonomska načela u uredskom poslovanjuRacionalno korištenje uredskog materijala Zbrinjavanje uredskog otpada |
| **Načini i primjer vrednovanja skupa ishoda učenja** |
| Način i primjer vrednovanja skupa ishoda učenja samo je jedan od mogućih pristupa te se nastavnici potiču da primijene svoje znanje i kreativnost u pripremi raznolikih zadataka, oblika rada i metoda vrednovanja, uzimajući u obzir relevantne propise te specifičnosti svog radnog okruženja i obrazovne skupine.Primjeri vrednovanja:**Zadatak**U svijetu je sve veći broj poslovnih organizacija koje svoje poslovanje povezuju s održivim razvojem. Zbog toga postoji i potreba za procjenom razine održivosti njihova poslovna djelovanja. U skladu s time postoji praksa ocjenjivanja njihovih društveno odgovornih aktivnosti na sljedećim područjima: upravljanje poslovanjem, zaštita okoliša, radna okolina, tržišni odnosi, odnosi s društvenom zajednicom, ljudska prava. Potrebno je odabrati tri od šest navedenih područja te za svako odabrano područje opisati primjere društveno odgovornih aktivnosti poslovne organizacije koja ih provodi u svom poslovanju. Analiziraju se aktivnosti i pristupi poslovne organizacije prilikom uključivanja u poslovanje. Navodeći dionike koji sudjeluju zajedno s poslovnom organizacijom u navedenim aktivnostima potrebno je opisati prednosti njihove međusobne suradnje, odnosno partnerstva i objasniti na koji način će društveno odgovornim aktivnostima u poslovanju poslovna organizacija doprinositi realizaciji globalnih ciljeva održivog razvoja do 2030. godine.**Vrednovanje:** Provodi se pomoću unaprijed definiranih kriterija za elemente vrednovanja (društveno odgovorno poslovanje, globalni ciljevi). |
| **Prilagodba iskustava učenja za polaznike/osobe s invaliditetom** |
| *(Izraditi način i primjer vrednovanja skupa ishoda učenja za polaznike/osobe s invaliditetom ako je primjenjivo)* |

|  |  |
| --- | --- |
| **NAZIV MODULA** | **ODRŽIVA EKONOMIJA** |
| **Šifra modula** |  |
| **Kvalifikacije nastavnika koji sudjeluju u realizaciji modula** | <https://hko.srce.hr/registar/skup-ishoda-ucenja/detalji/12491> <https://hko.srce.hr/registar/skup-ishoda-ucenja/detalji/12492>  |
| **Obujam modula (CSVET)** | 3CSVETSIU: Konkurentske prednosti Republike Hrvatske, 1 CSVETSIU: Odgovorna ekonomija, 2 CSVET |
| **Načini stjecanja ishoda učenja (od – do, postotak)** | **Vođeni proces učenja i poučavanja** | **Oblici učenja temeljenog na radu** | **Samostalne aktivnosti polaznika** |
| 45 sati (60 %) | 15 sati (20 %) | 15 sati (20 %) |
| **Status modula****(obvezni/izborni)** | obvezni |
| **Cilj (opis) modula**  | Cilj modula je polaznicima omogućiti stjecanje znanja i vještina potrebnih za primjenu modela cirkularne ekonomije u poslovanju u cilju unapređenja poslovnih procesa i razvoja radi povećanja konkurentnosti. Polaznici će moći povezati zelenu i digitalnu tranziciju i regionalnu konkurentnost u cilju provedbe europskog zelenog plana. Analizirati će važnost globalizacije i proces brendiranja u cilju prepoznavanja i jačanja konkurentnosti Republike Hrvatske. |
| **Ključni pojmovi** | *globalizacija, multikulturalno okruženje, nacionalni identitet, brendiranje, globalni ciljevi održivog razvoja, cirkularna ekonomija, lokalna zajednica, zelena i digitalna tranzicija, europski zeleni plan, regionalne konkurentnosti* |
| **Oblici učenja temeljenog na radu** | Učenje temeljeno na radu integrirano je u program obrazovanja uz uporabu simulacija i stvarnih projektnih zadataka u poslovnome sektoru i provodi se u specijaliziranim učionicama ustanove. Polaznik samostalno na računalu rješava projektne i problemske zadatke iz struke u odabranom programu. Zadaci se temelje na primjeni u struci, suvremenom pristupu rješavanja zadanog zadatka i razvoju kreativnosti polaznika. Nastavnik zadaje problemsku situaciju, a polaznici koristeći se stečenim znanjem i vještinama, osmišljavaju i rješavaju zadani zadatak.Učenjem na ranom mjestu polaznik se postupno uvodi u svijet rada. Omogućuje mu se sudjelovanje u radnom procesu sve dok ne stekne potpune kompetencije propisane programom.Učenje temeljeno na radu provodi se u specijaliziranim učionicama i/ili kod poslodavaca s kojim Ustanova ima sklopljeni ugovor o suradnji. |
| **Literatura i specifična nastavna sredstva potrebna za realizaciju modula** | **Preporučena literatura:**1. Kotler, P. i Lee, N. (2009). DOP – Društveno odgovorno poslovanje. M.E.P. consult d. o. o. Zagreb
2. Tudor, G., Begić, J., Tudor, A. i dr. (2018). Dobra Hrvatska: društveno odgovorno poslovanje - najbolji: hrvatski doprinosi Globalnim ciljevima održivog razvoja UN-a do 2030.. M.E.P. consult. Zagreb
3. Ivaniš, M. (2018). Društveno poduzetništvo, poluga društava blagostanja. Sveučilište u Rijeci. Fakultet za menadžment u turizmu i ugostiteljstvu. Opatija
4. Jalšenjak, B. i Krkač, K. (2016). Poslovna etika, korporacijska društvena odgovornost i održivost. MATE d.o.o., Zagreb
5. Kotler, P. i Lee. N. (2009). DOP – Društveno odgovorno poslovanje. MEP consult d. o. o., Zagreb
6. Herceg, N. (2013). Okoliš i održivi razvoj. Synopsis d. o. o., Sarajevo
7. Omazić, M. A. (2012). Zbirka studija slučaja društveno odgovornog poslovanja. Hrvatski poslovni savjet za održivi razvoj, Zagreb
8. Bačun, D., Matešić, M. i Omazić, M. A. (2012). Leksikon održivog razvoja. Hrvatski poslovni savjet za održivi razvoj, Zagreb
9. Pavić-Rogošić, L. (2020). Novi izazov – Globalni ciljevi održivog razvoja do 2030., ODRAZ- Održivi razvoj zajednice, Zagreb
10. Omazić, M. A. (2007). Društvena odgovornost i strategije hrvatskih poduzeća, doktorska disertacija. Ekonomski fakultet. Sveučilište u Zagrebu. Zagreb
11. Vedriš, M. (2008). Odrednice nacionalne konkurentnosti, Pravni fakultet Zagreb. Katedra za ekonomsku politiku. Osijek
12. Jugo. D. (2020). Menadžment kriznog komuniciranja. Školska knjiga. Zagreb
13. Boban, M. (2016). Cirkularna ekonomija kroz inovacije otvara nova radna mjesta i omogućuje gospodarski rast. Teracon Business News. Split
14. Bobek, I. (2016). Cirkularna ekonomija – gospodarstvo bez otpada. Suvremena trgovina. Vol. 41, broj 3, Zagreb
15. Kriško, M. (2015). Kružna ekonomija za brži razvoj. Gospodarstvo i okoliš. Hrvatski poslovni savjet za održivi razvoj. Vol. 11, broj 41, Zagreb

**Za realizaciju nastave mogu se koristiti**:1. programi za obradu teksta, slike, prezentacije (aplikacija koja se može koristiti je dio MS Office paketa)
2. Internet tražilice (tražilice koje se mogu koristiti: Internet Explorer, Google

Chrome, Google…)  |

|  |  |
| --- | --- |
| **Skup ishoda učenja iz SK, obujam** | **Konkurentske prednosti Republike Hrvatske, 1 CSVET** |
| **Ishodi učenja** |
| 1. opisati multikulturalno okruženje u globalizacijskim procesima
 |
| 1. identificirati položaj Republike Hrvatske u suvremenim globalizacijskim procesima
 |
| 1. povezati čimbenike nacionalnog identiteta kao osnovu nacionalne konkurentnosti
 |
| 1. komentirati globalnu prepoznatljivost i važnost jačanja međunarodnog položaja i uloge Republike Hrvatske
 |
| **Dominantan nastavni sustav i opis načina ostvarivanja SIU** |
| Dominantan nastavni sustavi ovoga modula je heuristička nastava. Polaznici identificiraju položaj i ulogu Republike Hrvatske u suvremenim globalizacijskim procesima u svrhu konkurentnosti. Polaznici rješavaju zadatke koristeći teorijska znanja stečena tijekom obrade nastavnih sadržaja iz sadržaja povezanih s identitetom jedne zemlje koja može biti osnova nacionalnoj ili globalnoj konkurentnosti. U procesu učenja i poučavanja polaznici samostalno rješavaju zadatke, a nastavnik po potrebi pomaže i navodi polaznika prema mogućem rješenju. Također, nastavnik polazniku daje povratnu informaciju o uspješnosti rješavanja problema. Samostalna aktivnost polaznika odnosi se na istraživanje nacionalne ili globalne konkurentnosti Republike Hrvatske te prezentiranje istraženog.Učenje temeljeno na radu provodi se u specijaliziranim učionicama i/ili kod poslodavaca s kojim Ustanova ima sklopljeni ugovor o suradnji. |
| **Nastavne cjeline/teme** | GlobalizacijaMultikulturalno okruženje Čimbenici nacionalnog identitetaBrendiranje Republike Hrvatske i njezinih proizvoda |
| **Načini i primjer vrednovanja skupa ishoda učenja** |
| Način i primjer vrednovanja skupa ishoda učenja samo je jedan od mogućih pristupa te se nastavnici potiču da primijene svoje znanje i kreativnost u pripremi raznolikih zadataka, oblika rada i metoda vrednovanja, uzimajući u obzir relevantne propise te specifičnosti svog radnog okruženja i obrazovne skupine.Primjeri vrednovanja:**Zadatak**Maja je poduzetnica i inovatorica u IT industriji koja je izumila novi proizvod te ga želi plasirati na domaće i inozemno tržište. U tu svrhu prikuplja informacije istražujući npr. mrežne stranice Plavog ureda, poduzetničkih centara, Razvojnih agencija, Ministarstva kulture (registar kulturnih dobara), Državnog zavoda za intelektualno vlasništvo i sl. U skladu s time opisuje o kakvom se proizvodu radi te pojašnjava što bi sve poduzela u cilju brendiranja njezinog proizvoda uvažavajući pri tome čimbenike nacionalnog identiteta. Potrebno je navesti koje bi strategije internacionalizacije branda primijenila u svrhu stvaranja prepoznatljivosti proizvoda odnosno jačanja konkurentske pozicije na međunarodnom tržištu.**Vrednovanje:** Provodi se pomoću unaprijed definiranih kriterija za elemente vrednovanja (globalizacijski procesi, čimbenici nacionalnog identiteta).  |
| **Prilagodba iskustava učenja za polaznike/osobe s invaliditetom** |
| *(Izraditi način i primjer vrednovanja skupa ishoda učenja za polaznike/osobe s invaliditetom ako je primjenjivo)* |

|  |  |
| --- | --- |
| **Skup ishoda učenja iz SK, obujam** | **Odgovorna ekonomija, 2 CSVET** |
| **Ishodi učenja** |
| 1. identificirati načine jačanja otpornosti poslovanja na krize lokalnih zajednica
 |
| 1. procijeniti utjecaj održive mobilnosti i digitalne tranzicije na društvo i gospodarstvo
 |
| 1. primijeniti model cirkularne ekonomije u poslovanju
 |
| 1. povezati politike odgovorne ekonomije radi provođenja europskog zelenog plana i jačanja regionalne konkurentnosti
 |
| **Dominantan nastavni sustav i opis načina ostvarivanja SIU** |
| Dominantan nastavni sustav ovoga modula je heuristička nastava.Radnim situacijama omogućuje se razvoj kompetencija potrebnih za primjenu održivog modela gospodarenja resursima u cilju provedbe europskog zelenog plana te jačanja regionalne konkurentnostiU procesu učenja i poučavanja polaznici samostalno rješavaju zadatke, a nastavnik po potrebi pomaže i navodi polaznika prema mogućem rješenju. Također, nastavnik polazniku daje povratnu informaciju o uspješnosti rješavanja problema. Po završetku modula, polaznik individualno rješava kompleksniji projektni zadatak koji objedinjuje aktivnosti svih ishoda učenja, a rezultat je primjena modela poslovanja koji podržava održivu ekonomiju.Samostalna aktivnost polaznika odnosi se na pojašnjavanje pojma cirkularne ekonomije na odabranom primjeru u pisanom obliku te prezentiranje istoga ostalim polaznicima. Učenje temeljeno na radu provodi se u specijaliziranim učionicama i/ili kod poslodavaca s kojim Ustanova ima sklopljeni ugovor o suradnji. |
| **Nastavne cjeline/teme** | Jačanje otpornosti na krizeZelena i digitalna tranzicijaModel cirkularne ekonomijeEuropski zeleni plan i jačanje regionalne konkurentnosti |
| **Načini i primjer vrednovanja skupa ishoda učenja** |
| Način i primjer vrednovanja skupa ishoda učenja samo je jedan od mogućih pristupa te se nastavnici potiču da primijene svoje znanje i kreativnost u pripremi raznolikih zadataka, oblika rada i metoda vrednovanja, uzimajući u obzir relevantne propise te specifičnosti svog radnog okruženja i obrazovne skupine.Primjeri vrednovanja:**Zadatak**U Republici Hrvatskoj mnogi se vlasnici OPG-a (obiteljskog poljoprivrednog gospodarstva) usmjeravaju na vlastiti uzgoj povrća i domaćih životinja kako bi imali živežne namirnice potrebne za pripremu hrane prema autohtonim receptima lokalne zajednice u kojoj žive. Hranu nude u vlastitom restoranu uz druge usluge, npr. iznajmljivanje apartmana. S obzirom na nove trendove, neki od njih svoje poslovanje prilagođavaju konceptu zelene ekonomije te za sve nove usluge trebaju i suglasnosti/odobrenja mjerodavnih/nadležnih institucija javne uprave. Vlasnik OPG-a u Ličko-senjskoj županiji već se dugo godina bavi uzgajanjem ovaca, pripremanjem sira prema autohtonoj domaćoj recepturi te iznajmljuje apartmane, a svojim gostima nudi domaću hranu pripremljenu prema starim receptima. S obzirom na nove trendove i geografske karakteristike kraja u kojem živi i radi, odlučio se i na korištenje obnovljivog izvora energije zbog vjetrovitog kraja. Potrebno je opisati karakteristike OPG-a kao oblika poduzetničke aktivnosti i objasniti geografske karakteristike Ličko-senjske županije te prometnu povezanost s drugim dijelovima Republike Hrvatske kao i popis javnih usluga dostupnih građanima putem digitalnih kanala i odabira one usluge koje su potrebne za obavljanje ove poduzetničke djelatnosti. Nakon toga slijedi identifikacija mogućnosti plasmana raznovrsnih proizvoda i usluga OPG-a u Ličko-senjskoj županiji s obzirom na konkurenciju, odnosno potražnju. U skladu s konceptom zelene ekonomije potrebno je prikazati kako OPG svojim uspješnim djelovanjem može utjecati na ekonomski, društveni i ekološki razvoj lokalne i regionalne zajednice npr. na zapošljavanje lokalnog stanovništva, na povećanje njihova životnog standarda, na proširenje infrastrukture, na očuvanje kulturnih i prirodnih karakteristika i bioraznolikosti i sl.. Potrebno je prikazati mogući utjecaj djelovanja OPG-a na kvalitetu života potrošača/korisnika usluga npr. na razvijanje njihovih zdravih prehrambenih navika, na aktivni život, na očuvanje i unaprjeđenje zdravlja i sl., opisati na primjeru OPG-a model kružne ekonomije. Nakon toga potrebno je povezati politiku i sustav odgovornog gospodarenja i upravljanja okolišem OPG-a i Europskog zelenog plana za jačanje regionalne konkurentnosti.**Vrednovanje:** Provodi se pomoću unaprijed definiranih kriterija za elemente vrednovanja (model cirkularne ekonomije, jačanje otpornosti na krize).  |
| **Prilagodba iskustava učenja za polaznike/osobe s invaliditetom** |
| *(Izraditi način i primjer vrednovanja skupa ishoda učenja za polaznike/osobe s invaliditetom ako je primjenjivo)* |

|  |
| --- |
| **\*Napomena:***Riječi i pojmovni sklopovi koji imaju rodno značenje korišteni u ovom dokumentu (uključujući nazive kvalifikacija, zvanja i zanimanja) odnose se jednako na oba roda (muški i ženski) i na oba broja (jedninu i množinu), bez obzira na to jesu li korišteni u muškom ili ženskom rodu, odnosno u jednini ili množini.* |

**Broj i datum mišljenja na program (popunjava Agencija):**

|  |  |
| --- | --- |
| KLASA: |  |
| URBROJ: |  |
| Datum izdavanja mišljenja na program: |  |